Llywodraeth Leol, Cymru Enwi a dod i rym 1 1 Enw’r Rheoliadau hyn yw Rheoliadau Cyd-bwyllgor Corfforedig De-ddwyrain (Cymru) 2021. 2 Daw’r Rheoliadau hyn, ac eithrio’r darpariaethau a grybwyllir ym mharagraff (3), i rym ar 1 Ebrill 2021. 3 Daw’r darpariaethau a ganlyn o’r Rheoliadau hyn i rym ar 30 Mehefin 2022— a rheoliad 11; b rheoliad 12; c rheoliad 13; d rheoliad 15 i’r graddau y mae’n ymwneud â swyddogaethau a roddir i Cyd-bwyllgor Corfforedig y De-ddwyrain gan reoliad ... 12 neu 13. Dehongli 2 Yn y Rheoliadau hyn— ystyr “aelod Bannau Brycheiniog” (“ the Brecon Beacons member ”) yw’r aelod a benodir o dan reoliad 8(1) ; ystyr “aelod cyngor” (“ council member ”) yw person y cyfeirir ato yn rheoliad 7(1) neu berson a benodir o dan reoliad 7(3); ... ystyr “ Awdurdod Parc Cenedlaethol Bannau Brycheiniog ” (“ the Brecon Beacons National Park Authority ”) yw’r awdurdod a sefydlwyd ar gyfer y Parc Cenedlaethol hwnnw gan Orchymyn Awdurdodau Parciau Cenedlaethol (Cymru) 1995 ( O.S. 1995/2803 ); ystyr “blwyddyn ariannol” (“ financial year ”) yw— y cyfnod o 12 mis sy’n dod i ben â 31 Mawrth 2022 (y cyfeirir ato yn y Rheoliadau hyn fel “y flwyddyn ariannol gyntaf”); wedi hynny, cyfnod o 12 mis sy’n dod i ben â 31 Mawrth; ystyr “cyngor cyfansoddol” (“ constituent council ”) yw— cyngor sir Caerdydd; cyngor sir Fynwy; cyngor bwrdeistref sirol Blaenau Gwent; cyngor bwrdeistref sirol Pen-y-bont ar Ogwr; cyngor bwrdeistref sirol Caerffili; cyngor bwrdeistref sirol Merthyr Tudful; cyngor bwrdeistref sirol Casnewydd; cyngor bwrdeistref sirol Rhondda Cynon Taf; cyngor bwrdeistref sirol Torfaen; cyngor bwrdeistref sirol Bro Morgannwg; ... ystyr “deddfiad” (“ enactment ”) yw deddfiad pa bryd bynnag y’i deddfir neu y’i gwneir; ystyr “rheolau sefydlog” (“ standing orders ”) yw’r rheolau sefydlog a wneir o dan baragraff 8 o’r Atodlen; ystyr “swyddogaethau cynllunio strategol” (“ strategic planning functions ”) yw— swyddogaethau Cyd-bwyllgor Corfforedig y De-ddwyrain o dan Ran 6 o Ddeddf Cynllunio a Phrynu Gorfodol 2004 (gweler rheoliad 13), a unrhyw swyddogaethau sy’n gysylltiedig ag arfer y swyddogaethau hynny neu’n ffafriol iddynt. RHAN 1 Sefydlu ac ardal Sefydlu 3 1 Mae corff corfforedig o’r enw Cyd-bwyllgor Corfforedig y De-ddwyrain (“CBC y De-ddwyrain”) wedi ei sefydlu. 2 Mae gan CBC y De-ddwyrain y swyddogaethau— a a roddir iddo gan y Rheoliadau hyn, a b a roddir iddo, a osodir arno neu a ddirprwyir iddo, gan unrhyw ddeddfiad arall. 3 Mae’r swyddogaethau a roddir i CBC y De-ddwyrain gan y Rheoliadau hyn yn arferadwy mewn perthynas â’i ardal. Ardal 4 Mae ardal CBC y De-ddwyrain wedi ei ffurfio o ardaloedd y cynghorau cyfansoddol. RHAN 2 Cyfansoddiad Cyfansoddiad 5 Mae’r Atodlen yn gwneud darpariaeth ynghylch cyfansoddiad CBC y De-ddwyrain. RHAN 3 Aelodaeth Aelodaeth 6 1 Aelodau CBC y De-ddwyrain yw— a y 10 aelod cyngor, ... b aelod Bannau Brycheiniog. c unrhyw aelod cyfetholedig. 2 Mae gan yr aelodau hawl i bleidleisio mewn perthynas ag unrhyw fater sydd i’w benderfynu gan CBC y De-ddwyrain , yn ddarostyngedig i reoliadau 8(2A) a 9(2) , ac . 3 . . . . . . . . . . . . . . . . . . . . . . . . . . . . . . . . 4 Mae cyfeiriadau yn y Rheoliadau hyn, ac mewn unrhyw ddeddfiad arall, at aelod o CBC y De-ddwyrain (sut bynnag y’u mynegir) yn cynnwys aelod Bannau Brycheiniog ac unrhyw aelod cyfetholedig oni bai bod— a darpariaeth ddatganedig yn cael ei gwneud i’r gwrthwyneb, neu b y cyd-destun yn mynnu fel arall. Aelodau cyngor 7 1 Yn achos pob cyngor cyfansoddol— a yr arweinydd gweithrediaeth, pan fo’r cyngor cyfansoddol yn gweithredu gweithrediaeth arweinydd a chabinet; b y maer etholedig, pan fo’r cyngor cyfansoddol yn gweithredu gweithrediaeth maer a chabinet, yw’r aelod cyngor o CBC y De-ddwyrain. 2 Pan fo person sy’n aelod cyngor o dan baragraff (1) (“ P ”) wedi ei atal dros dro neu pan nad yw’n gallu gweithredu fel aelod cyngor am unrhyw gyfnod, caiff y cyngor cyfansoddol y mae P yn aelod ohono benodi aelod o’i weithrediaeth i fod yn aelod dirprwyol o CBC y De-ddwyrain am y cyfnod hwnnw. 2A At ddibenion y Rheoliadau hyn (ac eithrio’r rheoliad hwn), ac unrhyw ddeddfiad arall, mae aelod dirprwyol a benodir o dan baragraff (2) i’w drin fel pe bai’n aelod cyngor o CBC y De-ddwyrain. 2B Ond nid oes gan yr aelod dirprwyol hawl i bleidleisio, nac i weithredu fel aelod cyngor fel arall, mewn perthynas â chyflawni unrhyw swyddogaeth sydd gan CBC y De-ddwyrain y gall P bleidleisio neu weithredu mewn perthynas â hi. 2C Ym mharagraff (2) ystyr “wedi ei atal dros dro” yw— a wedi ei atal dros dro neu ei atal dros dro yn rhannol o dan Ran 3 o Ddeddf Llywodraeth Leol 2000 rhag bod yn aelod o CBC y De-ddwyrain, neu b wedi ei atal dros dro yn rhannol o dan Ran 3 o Ddeddf Llywodraeth Leol 2000 rhag bod yn aelod o’r cyngor cyfansoddol y mae P hefyd yn aelod ohono. 3 Pan fo swydd y cyfeirir ati ym mharagraff (1) yn wag o fewn cyngor cyfansoddol, rhaid i’r cyngor cyfansoddol benodi aelod arall o’i weithrediaeth yn aelod cyngor o CBC y De-ddwyrain hyd nes y bydd y swydd wag wedi ei llenwi. Aelod Bannau Brycheiniog 8 1 Rhaid i Awdurdod Parc Cenedlaethol Bannau Brycheiniog (“yr Awdurdod”) benodi deiliad swydd a grybwyllir ym mharagraff (2) yn aelod o CBC y De-ddwyrain (“aelod Bannau Brycheiniog”). 2 Y deiliaid swyddi sy’n gymwys i fod yn aelod Bannau Brycheiniog yw— a cadeirydd yr Awdurdod, b dirprwy gadeirydd yr Awdurdod, neu c cadeirydd unrhyw bwyllgor sy’n gyfrifol am faterion cynllunio a all gael ei sefydlu gan yr Awdurdod. 2A Ni chaiff aelod Bannau Brycheiniog weithredu fel aelod ond mewn perthynas ag— a y swyddogaethau a roddir i CBC y De-ddwyrain o dan reoliad 13; b unrhyw swyddogaeth sydd gan CBC y De-ddwyrain sy’n ategol i’r swyddogaethau hynny neu’n gysylltiedig â hwy. 2B Ond caiff aelod Bannau Brycheiniog hefyd weithredu fel aelod mewn perthynas ag unrhyw swyddogaeth arall sydd gan CBC y De-ddwyrain— a os yw’r aelodau cyngor ac aelod Bannau Brycheiniog yn cytuno yn unfrydol , neu b os caniateir i aelod Bannau Brycheiniog weithredu mewn perthynas â’r swyddogaeth honno, neu os yw’n ofynnol iddo wneud hynny, yn rhinwedd darpariaeth ddatganedig yn y Rheoliadau hyn neu mewn unrhyw ddeddfiad arall. 2C Rhaid i gytundeb o dan baragraff (2B)(a) bennu’r telerau y caiff aelod Bannau Brycheiniog weithredu odanynt mewn perthynas â’r swyddogaeth o dan sylw, gan gynnwys pennu’r cyfnod pan fo aelod Bannau Brycheiniog i weithredu. 3 Pan fo person sy’n aelod Bannau Brycheiniog o dan baragraff (1) (“ P ”) wedi ei atal dros dro neu pan nad yw’n gallu gweithredu fel aelod Bannau Brycheiniog am unrhyw gyfnod, caiff yr Awdurdod benodi un arall o’r deiliaid swyddi a grybwyllir ym mharagraff (2) i fod yn aelod dirprwyol o CBC y De-ddwyrain am y cyfnod hwnnw. 4 At ddibenion y Rheoliadau hyn (ac eithrio’r rheoliad hwn), ac unrhyw ddeddfiad arall, mae aelod dirprwyol a benodir o dan baragraff (3) i’w drin fel pe bai’n aelod Bannau Brycheiniog o CBC y De-ddwyrain. 5 Ond nid oes gan yr aelod dirprwyol hawl i bleidleisio, nac i weithredu fel aelod Bannau Brycheiniog fel arall, mewn perthynas â chyflawni unrhyw swyddogaeth sydd gan CBC y De-ddwyrain y gall P bleidleisio neu weithredu mewn perthynas â hi. 6 Ym mharagraff (3) ystyr “wedi ei atal dros dro” yw— a wedi ei atal dros dro neu ei atal dros dro yn rhannol o dan Ran 3 o Ddeddf Llywodraeth Leol 2000 rhag bod yn aelod o CBC y De-ddwyrain, neu b wedi ei atal dros dro yn rhannol o dan Ran 3 o Ddeddf Llywodraeth Leol 2000 rhag bod yn aelod o Awdurdod Parc Cenedlaethol Bannau Brycheiniog. Aelodau cyfetholedig 9 1 Caiff CBC y De-ddwyrain gyfethol un neu ragor o unigolion i fod yn aelodau o CBC y De-ddwyrain (“aelod cyfetholedig”) ar y telerau hynny y mae’n eu pennu. 2 Rhaid i’r telerau hynny— a pennu— i swyddogaethau CBC y De-ddwyrain y caiff yr aelod cyfetholedig weithredu mewn perthynas â hwy fel aelod o’r CBC, a ii unrhyw swyddogaeth sydd gan CBC y De-ddwyrain sy’n ategol i’r swyddogaethau hynny neu’n gysylltiedig â hwy, b cael eu cytuno gan yr aelod cyfetholedig a’r aelodau eraill sydd â hawl i bleidleisio ar y penderfyniad , ac c cael eu nodi mewn cytundeb cyfethol. 3 Pan fo gan aelod cyfetholedig, o dan baragraff (1), hawl i weithredu mewn perthynas ag— a y swyddogaethau a roddir i CBC y De-ddwyrain o dan reoliad 13, a b unrhyw swyddogaeth sydd gan CBC y De-ddwyrain sy’n ategol i’r swyddogaethau hynny neu’n gysylltiedig â hwy, caiff aelod Bannau Brycheiniog weithredu fel aelod at ddibenion y paragraff hwnnw. 4 Caiff aelod cyfetholedig ei gyfethol— a am gyfnod a bennir yn y cytundeb cyfethol, neu b hyd nes— i y bydd yr aelod cyfetholedig yn ymddiswyddo o CBC y De-ddwyrain, neu ii y bydd CBC y De-ddwyrain yn terfynu’r cyfetholiad. 5 Mewn perthynas â chytundeb cyfethol— a caniateir ei amrywio ar unrhyw adeg; b rhaid iddo gael ei gyhoeddi’n electronig gan CBC y De-ddwyrain. Anghymhwysiad rhag bod yn aelod cyfetholedig 9A 1 Mae person wedi ei anghymhwyso rhag cael ei gyfethol yn aelod o CBC y De-ddwyrain os yw’r person— a yn dal swydd daledig neu gyflogaeth y gwneir neu y cadarnheir penodiad neu etholiad iddi, neu y caniateir gwneud neu gadarnhau penodiad neu etholiad iddi, gan— i CBC y De-ddwyrain; ii is-bwyllgor i CBC y De-ddwyrain; iii deiliad swydd daledig neu gyflogaeth o’r math a ddisgrifir ym mharagraff (i) neu (ii), neu b wedi ei anghymhwyso o dan adran 80B o Ddeddf Llywodraeth Leol 1972 rhag bod yn aelod o— i cyngor cyfansoddol; ii Awdurdod Parc Cenedlaethol Bannau Brycheiniog. 2 Nid yw paragraff (1) yn gymwys i berson sydd wedi ei anghymhwyso rhag bod yn aelod o gyd-bwyllgor corfforedig o dan adran 1 o Ddeddf Llywodraeth Leol a Thai 1989 (anghymhwysiad yn rhinwedd dal swydd o dan gyfyngiadau gwleidyddol). Rhannu swydd 10 Pan fo swydd y cyfeirir ati yn— a rheoliad 7(1), neu b rheoliad 8(2), yn cael ei rhannu gan 2 berson neu ragor, mae’r personau hynny i’w trin fel pe baent yn 1 person at ddibenion y Rheoliadau hyn. RHAN 4 Swyddogaethau Llesiant economaidd 11 Rhoddir y swyddogaeth llesiant economaidd i CBC y De-ddwyrain (gweler adran 76 o Ddeddf Llywodraeth Leol ac Etholiadau (Cymru) 2021). Trosglwyddo etc. y swyddogaeth o ddatblygu polisïau trafnidiaeth 12 1 Mae’r swyddogaeth o ddatblygu polisïau o dan adran 108(1)(a) a (2A)(a) o Ran 2 o Ddeddf Trafnidiaeth 2000 , mewn cysylltiad ag ardal pob cyngor cyfansoddol, i’w harfer gan CBC y De-ddwyrain, ac nid gan y cyngor cyfansoddol. 2 Mae Rhan 2 o Deddf Trafnidiaeth 2000 yn gymwys mewn perthynas â CBC y De-ddwyrain a’i gynghorau cyfansoddol yn ddarostyngedig i’r addasiadau yn yr Atodlen i Reoliadau Cyd-bwyllgorau Corfforedig (Swyddogaethau Trafnidiaeth) (Cymru) 2021 . Swyddogaethau cynllunio strategol 13 Mae gan CBC y De-ddwyrain y swyddogaeth o lunio cynllun datblygu strategol (ac yn unol â hynny mae Rhan 6 o Ddeddf Cynllunio a Phrynu Gorfodol 2004 yn gymwys i CBC y De-ddwyrain (gweler yn enwedig adrannau 60K i 60N o’r Ddeddf honno)). Is-bwerau 14 1 Caniateir i CBC y De-ddwyrain wneud unrhyw beth— a i hwyluso, neu b sy’n gysylltiedig â, neu’n ffafriol i, arfer ei swyddogaethau o dan y Rheoliadau hyn neu unrhyw ddeddfiad arall. 2 Mae’r pethau y caniateir eu gwneud o dan baragraff (1) yn cynnwys— a mynd i wariant; b codi ffioedd; c caffael neu waredu eiddo neu hawliau. Cyfyngiad ar gyflawni swyddogaethau gan bersonau eraill 15 Nid yw rheoliad 13 o Reoliadau Cyd-bwyllgorau Corfforedig (Cyffredinol) (Rhif 2) (Cymru) 2021 (trefniadau ar gyfer cyflawni swyddogaethau) yn gymwys i— a cymeradwyo polisi trafnidiaeth, neu ddiwygio polisi o’r fath a ddatblygwyd yn rhinwedd rheoliad 12(1) o dan adran 108(1)(a) a (2A)(a) o Ran 2 o Ddeddf Trafnidiaeth 2000; b y gweithredoedd a ganlyn sy’n gysylltiedig â llunio cynllun datblygu strategol, neu ddiwygio cynllun, o dan reoliad 13— i mabwysiadu cytundeb cyflawni, neu ddiwygio cytundeb o’r fath (gweler rheoliad 11(2) ac (8) o Reoliadau Cynllunio Gwlad a Thref (Cynllun Datblygu Strategol) (Cymru) 2021 (“y Rheoliadau CDS”)); ii cymeradwyo dogfennau cynigion cyn-adneuo a datganiad o faterion cyn-adneuo (gweler rheoliadau 17 a 18 o’r Rheoliadau CDS); iii cymeradwyo adroddiad ymgynghori cychwynnol, dogfen cynigion yr CDS a datganiad o faterion adneuo (gweler rheoliad 20 o’r Rheoliadau CDS); iv cymeradwyo dogfennau i’w hanfon at Weinidogion Cymru o dan adran 64(3) o Ddeddf Cynllunio a Phrynu Gorfodol 2004; v tynnu cynllun datblygu strategol yn ôl o dan adran 66A(2) o’r Ddeddf honno; vi mabwysiadu cynllun datblygu strategol o dan adran 60M(9)(a) o’r Ddeddf honno; vii cymeradwyo adroddiad monitro blynyddol sydd i’w wneud o dan adran 76(1) o’r Ddeddf honno; viii cymeradwyo adroddiad adolygiad o gynllun datblygu strategol sydd i’w wneud o dan adran 69(2) o’r Ddeddf honno; c cytuno ar gyfrifiadau o ofynion cyllideb neu gyfrifiadau diwygiedig o dan reoliad 16(6)(b) a (9). RHAN 5 Ariannu Cyfrifo gofynion cyllideb 16 1 Ar gyfer pob blwyddyn ariannol rhaid i CBC y De-ddwyrain gyfrifo’r symiau a ddisgrifir ym mharagraff (2) sydd i’w priodoli i— a ei swyddogaethau cynllunio strategol (gan gynnwys cyfran briodol o gostau gweinyddu a gorbenion eraill), a b ei swyddogaethau eraill. 2 Y symiau y mae rhaid i’r CBC eu cyfrifo yw— a y swm y mae’r CBC yn amcangyfrif y bydd yn ei wario mewn cysylltiad â’r flwyddyn ariannol wrth arfer ei swyddogaethau (gan gynnwys gwariant ar weinyddu a gorbenion eraill); b y swm y mae’r CBC yn ystyried ei fod yn briodol ei godi ar gyfer cronfa ariannol wrth gefn mewn cysylltiad â’r flwyddyn ariannol; c y swm y mae’r CBC yn ystyried ei fod yn briodol ei gadw fel cronfa wrth gefn i dalu am y gwariant y mae’n ystyried yr eir iddo mewn cysylltiad â blynyddoedd ariannol i ddod; d unrhyw swm y mae’r CBC yn ystyried ei fod yn angenrheidiol i dalu unrhyw rwymedigaethau sydd heb eu talu mewn cysylltiad ag unrhyw flwyddyn ariannol gynharach. 3 Ar gyfer pob blwyddyn ariannol, rhaid i CBC y De-ddwyrain hefyd gyfrifo cyfanswm cyfanredol unrhyw symiau y mae’n amcangyfrif y bydd yn eu cael o ffynonellau eraill ac eithrio’r cynghorau cyfansoddol ac Awdurdod Parc Cenedlaethol Bannau Brycheiniog sydd i’w priodoli i— a ei swyddogaethau cynllunio strategol, a b ei swyddogaethau eraill. 4 Pan fo cyfanswm y symiau a gyfrifir ar gyfer blwyddyn ariannol o dan baragraff (1)(a) yn fwy na’r swm a gyfrifir ar gyfer y flwyddyn honno o dan baragraff (3)(a), y swm ychwanegol hwnnw yw gofyniad cyllideb cynllunio strategol CBC y De-ddwyrain ar gyfer y flwyddyn ariannol. 5 Pan fo cyfanswm y symiau a gyfrifir ar gyfer blwyddyn ariannol o dan baragraff (1)(b) yn fwy na’r swm a gyfrifir ar gyfer y flwyddyn honno o dan baragraff (3)(b), y swm ychwanegol hwnnw yw gofyniad cyllideb cyffredinol CBC y De-ddwyrain ar gyfer y flwyddyn ariannol. 6 Rhaid i CBC y De-ddwyrain— a cynnal y cyfrifiadau o dan baragraffau (1) a (3), a b cytuno ar y cyfrifiadau hynny mewn cyfarfod, yn ddim hwyrach na 31 Ionawr ym mhob blwyddyn ariannol flaenorol. 7 Mewn perthynas â’r flwyddyn ariannol gyntaf, mae paragraff (6) yn gymwys fel pe bai “31 Ionawr 2022” wedi ei roi yn lle “31 Ionawr ym mhob blwyddyn ariannol flaenorol”. 8 Caiff CBC y De-ddwyrain ddiwygio’r cyfrifiadau a gynhelir o dan baragraffau (1) a (3) ar unrhyw adeg cyn diwedd y flwyddyn ariannol y maent yn ymwneud â hi a chaniateir diwygio gofyniad cyllideb cyffredinol, neu ofyniad cyllideb cynllunio strategol, CBC y De-ddwyrain o ganlyniad i hynny. 9 Rhaid cytuno ar unrhyw gyfrifiadau diwygiedig mewn cyfarfod o CBC y De-ddwyrain. Ariannu gofyniad cyllideb 17 1 Rhaid i ofyniad cyllideb cyffredinol CBC y De-ddwyrain gael ei dalu i CBC y De-ddwyrain gan y cynghorau cyfansoddol, ac mae’r gyfran o’r swm hwnnw sy’n daladwy gan bob cyngor cyfansoddol i’w phennu drwy gytundeb unfrydol yr aelodau cyngor. 2 Rhaid i ofyniad cyllideb cynllunio strategol CBC y De-ddwyrain gael ei dalu i CBC y De-ddwyrain gan y cynghorau cyfansoddol ac Awdurdod Parc Cenedlaethol Bannau Brycheiniog, ac mae’r gyfran o’r swm hwnnw sy’n daladwy gan bob cyngor cyfansoddol a chan yr Awdurdod i’w phennu drwy gytundeb unfrydol yr aelodau cyngor ac aelod Bannau Brycheiniog . 3 Pan na fo’n bosibl dod i gytundeb o ran y cyfrannau sy’n daladwy o dan baragraff (1) neu (2), caiff Gweinidogion Cymru drwy gyfarwyddyd bennu’r gyfran sy’n daladwy gan bob cyngor cyfansoddol neu bob cyngor cyfansoddol ac Awdurdod Parc Cenedlaethol Bannau Brycheiniog. 4 Mae’r rheoliad hwn yn gymwys i ofyniad cyllideb cyffredinol, neu ofyniad cyllideb cynllunio strategol, a ddiwygiwyd o dan baragraff (8) o reoliad 16 fel y mae’n gymwys i ofyniad cyllideb a bennwyd yn wreiddiol o dan y rheoliad hwnnw. Cronfa Gyffredinol 17A 1 Rhaid i CBC y De-ddwyrain sefydlu a chynnal cronfa o’r enw cronfa gyffredinol CBC y De-ddwyrain. 2 Rhaid i unrhyw symiau a geir gan CBC y De-ddwyrain (gan gynnwys symiau a geir o dan reoliad 17(1) neu (2)) gael eu talu i mewn i’w gronfa gyffredinol. 3 Rhaid i bob taliad a wneir gan CBC y De-ddwyrain gael ei wneud allan o’i gronfa gyffredinol. 4 Rhaid i CBC y De-ddwyrain gadw cyfrif o dderbyniadau a delir i mewn i’w gronfa gyffredinol, a thaliadau a wneir allan o’r gronfa honno. 5 Nid yw paragraffau (2) a (3) yn gymwys i unrhyw symiau sydd i’w talu i mewn i, neu allan o, gronfa allanol o fewn yr ystyr a roddir i “external fund” gan adran 17 o Ddeddf Llywodraeth Leol 2003 (cronfeydd allanol). Julie James Y Gweinidog Tai a Llywodraeth Leol, un o Weinidogion Cymru 17 Mawrth 2021